**Ministru kabineta noteikumu projekta „Noteikumi par zvērināta tiesu izpildītāja palīga eksāmena kārtību un nepieciešamo zināšanu apjomu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Noteikumi par zvērināta tiesu izpildītāja palīga eksāmena kārtību un nepieciešamo zināšanu apjomu” (turpmāk – Noteikumu projekts) izstrādāts, izpildot Tiesu izpildītāju likuma 111.1 panta trešajā daļā ietverto deleģējumu Ministru kabinetam noteikt zvērināta tiesu izpildītāja palīga eksāmena rīkošanas kārtību un nepieciešamo zināšanu apjomu. |
| 2. | Pašreizējā situācija un problēmas | Šobrīd zvērināta tiesu izpildītāja palīga eksāmena kārtību un nepieciešamo zināšanu apjomu nosaka Ministru kabineta 2007. gada 9. janvāra noteikumi Nr. 42 „Noteikumi par zvērināta tiesu izpildītāja palīga eksāmena kārtību un nepieciešamo zināšanu apjomu” (turpmāk – Noteikumi Nr. 42).2011. gada 16. februārī izsludināts likums „Grozījumi Tiesu izpildītāju likumā” (likums stājies spēkā 2011. gada 1. martā). Ar minētajiem grozījumiem Tiesu izpildītāju likuma X sadaļas pirmā nodaļa, kas līdz tam cita starp noteica kārtību, kādā persona var kļūt par zvērināta tiesu izpildītāja palīgu, un ietvēra Ministru kabinetam deleģējumu noteikt zvērināta tiesu izpildītāja palīga eksāmena kārtību un nepieciešamo zināšanu apjomu, izteikta jaunā redakcijā. Ņemot vērā minēto, līdz ar likuma grozījumu spēkā stāšanās brīdi Noteikumi Nr. 42 zaudējuši spēku un nepieciešams nodrošināt jaunu Ministru kabineta noteikumu, kas noteiks zvērināta tiesu izpildītāja palīga eksāmena kārtību un nepieciešamo zināšanu apjomu, pieņemšanu.Atbilstoši Tiesu izpildītāju likuma Pārejas noteikumu 28. punktam līdz attiecīgo šajā likumā paredzēto Ministru kabineta noteikumu spēkā stāšanās dienai, bet ne ilgāk kā līdz 2011. gada 31. maijam piemērojami Noteikumi Nr. 42. Līdz ar to, Noteikumu projekta pieņemšanu nepieciešams nodrošināt līdz 2011. gada 31. maijam. Papildus minētajam, zvērināta tiesu izpildītāja eksaminēšanas kārtības efektivizēšanas nolūkā nepieciešams precizēt Noteikumos Nr. 42 noteikto zvērināta tiesu izpildītāja palīga eksāmena vērtēšanas kārtību.  |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Noteikumu projekts nosaka zvērināta tiesu izpildītāja palīga eksāmena organizēšanas, norises, rezultātu vērtēšanas, paziņošanas un apstrīdēšanas kārtību, kā arī nepieciešamo zināšanu apjomu, lai nokārtotu minēto eksāmenu. Ar Noteikumu projektu tiek precizēta un efektivizēta līdzšinējā zvērināta tiesu izpildītāja palīga eksāmena rezultātu vērtēšanas kārtība, paredzot nosacījumu, ka gadījumos, kad zvērināta tiesu izpildītāja palīga kandidāta, kurš kārto eksāmenu, vidējais aritmētiskais vērtējums kādā no eksāmena daļām nesasniedz četras balles, to neapaļo, un šādā gadījumā kandidāta iegūtais vērtējums ir attiecīgi viena, divas vai trīs balles (neapmierinošs vērtējums). Tāpat ar Noteikumu projektu paredzēts noteikt, ka zvērināta tiesu izpildītāja palīga kandidāta sniegums gan eksāmena pirmajā, gan otrajā daļā tiek novērtēts, izmantojot 10 ballu sistēmu. Tādējādi nodrošinot iespēju kandidātu novērtēt ar pēc iespējas objektīvāku, faktiskajām zināšanām un spējām atbilstošāko vērtējumu. Noteikumu projektam pievienoti trīs pielikumi – „Zvērināta tiesu izpildītāja palīga eksāmena vērtējuma apraksts”, „Zvērināta tiesu izpildītāja palīga kandidāta vērtējuma lapa eksāmena pirmajai daļai” un „Zvērināta tiesu izpildītāja palīga kandidāta vērtējuma lapa eksāmena otrajai daļai”. |
| 5. | Projekta izstrādē iesaistītās institūcijas | Tieslietu ministrija un Latvijas Zvērinātu tiesu izpildītāju padome. |
| 6. | Iemesli, kādēļ netika nodrošināta sabiedrības līdzdalība | Konsultācijas nav notikušas, jo Noteikumu projekts neierobežo un nesašaurina nevienas personu grupas vai indivīda tiesības, kā arī nenosaka pienākumus sabiedrībai. |
| 7. | Cita informācija | Nav. |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Noteikumu projekta regulējums attiecināms uz zvērināta tiesu izpildītāja palīga kandidātiem, kuri vēlas iegūt zvērināta tiesu izpildītāja palīga tiesības un atbilstoši Tiesu izpildītāju likumam ir pieteikušies Latvijas Zvērinātu tiesu izpildītāju padomē eksāmena kārtošanai.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Nav attiecināms. |
| 4. | Tiesiskā regulējuma nefinansiālā ietekme | Nav attiecināms. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav  |

*Anotācijas III., IV., V un VI. sadaļa – nav attiecināms*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Tieslietu ministrija un Latvijas Zvērinātu tiesu izpildītāju padome.  |
| 2. | Projekta izpildes ietekme uz pārvaldes funkcijām  | Ņemot vērā šobrīd noteikto kārtību, kādā tiek nodrošināta zvērināta tiesu izpildītāja palīga eksāmena organizēšana un norise, ar Noteikumu projektu paredzētās funkcijas tiks veiktas institūciju esošās kompetences ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav. |

Tieslietu ministrs A. Štokenbergs

23.05.2011 9:39

702

E. Timpare

67036829, evija.timpare@tm.gov.lv